钦定古今图书集成/明伦汇编/氏族典/第363卷 > 《廖用贤尚友录》 > 任士林
## 钦定古今图书集成/明伦汇编/氏族典/第363卷 > 《廖用贤尚友录》 > 任士林

按《万姓统谱》：“士林字叔实，其先蜀绵竹人，徙居奉化，
再世又徙琦山。自幼颖敏秀拔，六岁能属文。既长丧
父，庐墓读书，亹亹不倦，诸子百家靡不周览。为文沈
厚正大，一以理为主。后讲道会稽，授徒钱塘，文日大
肆，远近求请，殆无虚日。至大初，以中书左丞郝公荐，
授安定书院山长以终。所著有《中庸论语指要》及《松
乡文集》若干卷。”